CELEX: 32020D0209
Language: lv
Date: 2020-02-14 00:00:00
Title: Komisijas Īstenošanas lēmums (ES) 2020/209 (2020. gada 14. februāris) par konkrētiem aizsardzības pasākumiem saistībā ar Āfrikas cūku mēri Grieķijā (izziņots ar dokumenta numuru C(2020) 962) (Autentisks ir tikai teksts grieķu valodā) (Dokuments attiecas uz EEZ)

17.2.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 43/74
               
            
         KOMISIJAS ĪSTENOŠANAS LĒMUMS (ES) 2020/209
         (2020. gada 14. februāris)
         par konkrētiem aizsardzības pasākumiem saistībā ar Āfrikas cūku mēri Grieķijā
         
            
               (izziņots ar dokumenta numuru C(2020) 962)
            
         
         (Autentisks ir tikai teksts grieķu valodā)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
         ņemot vērā Padomes 1990. gada 26. jūnija Direktīvu 90/425/EEK par veterinārajām pārbaudēm, kas piemērojamas Savienībā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu,
         tā kā:
         
                     (1)
                  
                  
                     Āfrikas cūku mēris ir vīrusa ierosināta infekcijas slimība, ar ko slimo mājas cūkas un savvaļas cūkas un kas var būtiski ietekmēt cūkkopības rentabilitāti, tādējādi traucējot tirdzniecību Savienībā un eksportu uz trešām valstīm.
                  
               
                     (2)
                  
                  
                     Āfrikas cūku mēra uzliesmojuma gadījumā ir risks, ka slimības ierosinātājs varētu izplatīties uz citām cūku audzēšanas saimniecībām un uz savvaļas cūkām. Tādējādi, veicot dzīvu cūku vai to produktu tirdzniecību, tas var izplatīties no vienas dalībvalsts uz citu dalībvalsti un uz trešām valstīm.
                  
               
                     (3)
                  
                  
                     Padomes Direktīvā 2002/60/EK (3) ir noteikti obligātie pasākumi Āfrikas cūku mēra kontrolei Savienībā. Direktīvas 2002/60/EK 9. pantā paredzēts, ka minētās slimības uzliesmojumu gadījumā ir jāizveido aizsardzības zona un uzraudzības zona, kurās būtu piemērojami minētās direktīvas 10. un 11. pantā noteiktie pasākumi.
                  
               
                     (4)
                  
                  
                     Grieķija pēc Āfrikas cūku mēra uzliesmojuma Serres reģionālajā vienībā informēja Komisiju par tās teritorijā esošo situāciju saistībā ar Āfrikas cūku mēri un saskaņā ar Direktīvas 2002/60/EK 9. pantu izveidoja aizsardzības zonu un uzraudzības zonu, kurās piemēro minētās direktīvas 10. un 11. pantā noteiktos pasākumus.
                  
               
                     (5)
                  
                  
                     Pēc aizsardzības zonas un uzraudzības zonas izveides Grieķijā saskaņā ar Direktīvas 2002/60/EK 9. pantu, tika pieņemts Komisijas Īstenošanas lēmums (ES) 2020/181 (4).
                  
               
                     (6)
                  
                  
                     Kopš Īstenošanas lēmuma (ES) 2020/181 pieņemšanas dienas ar Āfrikas cūku mēri saistītā epidemioloģiskā situācija Grieķijā Serres reģionālajā vienībā nav mainījusies, tāpēc Grieķija ir īstenojusi vajadzīgos kontroles pasākumus un ir ievākusi papildu uzraudzības datus.
                  
               
                     (7)
                  
                  
                     Lai novērstu nevajadzīgus tirdzniecības traucējumus Savienībā un nepieļautu, ka trešās valstis liek nepamatotus šķēršļus tirdzniecībai, ir nepieciešams sadarbībā ar Grieķiju Savienības līmenī aprakstīt minētās dalībvalsts apgabalus, kas noteikti par aizsardzības zonu un uzraudzības zonu attiecībā uz Āfrikas cūku mēri. Minētajā aizsardzības zonā un uzraudzības zonā ir ņemta vērā pašreizējā epidemioloģiskā situācija minētajā dalībvalstī.
                  
               
                     (8)
                  
                  
                     Tāpēc apgabali, kas noteikti par aizsardzības zonu un uzraudzības zonu Grieķijā, būtu jānorāda šā lēmuma pielikumā un būtu jānosaka šādu zonu pastāvēšanas ilgums.
                  
               
                     (9)
                  
                  
                     Turklāt Īstenošanas lēmums (ES) 2020/181 būtu jāatceļ un jāaizstāj ar šo lēmumu.
                  
               
                     (10)
                  
                  
                     Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Grieķija nodrošina, ka aizsardzības zonā un uzraudzības zonā, kas izveidotas saskaņā ar Direktīvas 2002/60/EK 9. pantu, ir iekļauti vismaz tie apgabali, kuri kā aizsardzības zona un uzraudzības zona norādīti šā lēmuma pielikumā.
         
         
            2. pants
            Īstenošanas lēmumu (ES) 2020/181 atceļ.
         
         
            3. pants
            Šo lēmumu piemēro līdz 2020. gada 6. aprīlim.
         
         
            4. pants
            Šis lēmums ir adresēts Grieķijas Republikai.
         
         
            Briselē, 2020. gada 14. februārī
            
               
                  Komisijas vārdā –
               
               
                  Komisijas locekle
               
               Stella KYRIAKIDES
            
         
         
            (1)  OV L 395, 30.12.1989., 13. lpp.
         
         
            (2)  OV L 224, 18.8.1990., 29. lpp.
         
         
            (3)  Padomes 2002. gada 27. jūnija Direktīva 2002/60/EK, ar ko paredz īpašus noteikumus cīņai pret Āfrikas cūku mēri un groza Direktīvu 92/119/EEK attiecībā uz Tešenas slimību un Āfrikas cūku mēri (OV L 192, 20.7.2002., 27. lpp.).
         
            (4)  Komisijas 2020. gada 7. februāra Īstenošanas lēmums (ES) 2020/181 par dažiem aizsardzības pagaidu pasākumiem sakarā ar Āfrikas cūku mēri Grieķijā (OV L 37, 10.2.2020., 8. lpp.).
      
      
         
            PIELIKUMS
            
                        Grieķija
                     
                     
                        Apgabali, kā minēts 1. pantā
                     
                     
                        Datums, līdz kuram piemērojams
                     
                  
                        Aizsardzības zona
                     
                     
                        Municipality of Visaltias (Serres Regional Unit)
                     
                     
                        2020. gada 6. aprīlis
                     
                  
                        Uzraudzības zona
                     
                     
                        In Thessaloniki Regional Unit:
                        
                                    —
                                 
                                 
                                    Municipality of Lagada,
                                 
                              
                                    —
                                 
                                 
                                    Municipality of Volvis.
                                 
                              In Serres Regional Unit:
                        
                                    —
                                 
                                 
                                    Munipality of Iraklia,
                                 
                              
                                    —
                                 
                                 
                                    Municipality of Serron,
                                 
                              
                                    —
                                 
                                 
                                    Municipality of Amfipolis,
                                 
                              
                                    —
                                 
                                 
                                    Municipality of Emmanouil Pappa,
                                 
                              
                                    —
                                 
                                 
                                    Municipality of Neas Zichnis.
                                 
                              
                     
                        2020. gada 6. aprīlis